נעם גיל

נעם גיל (נולד ב-17 בפברואר 1979) הוא מחזאי ותסריטאי ישראלי. נעם גיל נולד בתל אביב וגדל בכפר סבא. בשנת 2006 כתב את המחזה הראשון שלו, "סופה של בדיחה", קומדיה שחורה המתרחשת במהלך ארוחת ערב שמשתבשת כאשר אחת הדמויות מחליטה לקפוץ אל מותה מהמרפסת. המחזה זכה בפרס "צו קריאה" והוצג בתיאטרון הבימה ובשיתוף תיאטרון צוותא. המחזה הבא של נעם גיל, "המתנחל", הוצג בתיאטרון תמונע, במסגרת אנסמבל קבוצת עבודה וזכה בפרס מחזה השנה בטקס פרסי קיפוד הזהב לתיאטרון הפרינג' הישראלי. גיל ביים את הסרט "ליידי עמר" (בימוי משותף עם יגאל זקס), עיבוד קולנוע למחזה שלו. מבקר התיאטרון איתן בלום כתב עליו בעיתון הארץ: "במחזותיו של נעם גיל ארוגים ומתורגמים היטב דגמים דרמטורגים השאובים בעיקר מהתרבות האנגלו-אמריקאית, החל בסמואל בקט, הרולד פינטר, אדוארד אלבי ושרה קיין וכלה בדייוויד מאמט ובבמאי הקולנוע האחים כהן. היכולת שלו להקשיב לדמויות במצבים קיצוניים (שאינם מפרים את חוקי הסבירות) ולדברר אותן במשלבי שפה גבוהים ונמוכים היא לעילא ולעילא, והיא רעננה וישירה גם משום שהיא מודעת היטב לקצב שהדור הנוכחי מורגל לו. המצבים שבוחר גיל מדויקים ביכולתם להעלות אל פני השטח רגשות עמוקים, תחושות מעיקות המעוררות חרדה בנוגע ל"אחרים", ל"בלתי מתאימים" ולרוחות ולשדים שטאטאו כאן מתחת לשטיח במשך שנים – וכעת יוצאים לאור כמפלצות." כתב גם לתוכניות טלוויזיה קצרים ומקום לדאגה. נעם גיל הוא בעל דוקטורט בספרות אמריקאית יהודית מטעם אוניברסיטת תל אביב. מלמד בחוג לאנגלית וללימודים אמריקאיים באוניברסיטת תל אביב ובחוג לספרויות זרות ובלשנות באוניברסיטת בן-גוריון תיאטרון פוליטי וכתיבה יוצרת. קיבל את הדוקטורט שלו בשנת 2016 ועשה את עבודת הפוסט דוקטורט שלו באוניברסיטת ברקלי שבקליפורניה. המחקר האקדמי שלו עוסק בספרות ובתרבות יהודית אמריקאית שאחרי מלחמת העולם השנייה. פרסם מאמרים בכתבי עת אקדמיים על הסופרים יצחק בשביס זינגר, פיליפ רות', ברנרד מלמוד, מייקל שייבון וג'ונתן ספרן פויר. נעם גיל מתגורר באבן יהודה עם בת זוגו ושלושת ילדיהם. שוסטרמן בכורה: תיאטרון הבימה (2023), במאית: תמר קינן. וולקאם בכורה: תיאטרון תמונע, במסגרת אנסמבל קבוצת עבודה (2022), במאי: יגאל זקס. בקשתה האחרונה של רווקה בכורה: תיאטרון הבימה (2021), במאי: יגאל זקס. ג'ונגל בווילה בכורה: תיאטרון תמונע, במסגרת אנסמבל קבוצת עבודה (2021), במאי: יגאל זקס. ליידי עמר בכורה: תיאטרון תמונע, במסגרת "קבוצת עבודה" (2019), במאי: יגאל זקס. צעצועים בכורה: תיאטרון תמונע, במסגרת "קבוצת עבודה" (2018). במאי: יגאל זקס. חשש לאירוע בכורה: תיאטרון תמונע, במסגרת "קבוצת עבודה" (2017). במאי: יגאל זקס. הענק וגנו עיבוד בימתי לסיפורו הקצר לילדים של אוסקר ווילד, בהפקת תיאטרון לילדים ולנוער באר שבע (2017). במאי: יאיר שרמן. משחקים פיראטיים מחזה מחול בהפקת להקת בת דור באר שבע (2016). במאי: יאיר שרמן. המתנחל בכורה: תיאטרון תמונע, במסגרת "קבוצת עבודה" (2015), במאי: יגאל זקס. סופה של בדיחה בכורה: תיאטרון הבימה בשיתוף תיאטרון צוותא (2006). במאית: נועה רבן. שי בר יעקב, מי צריך את האמת, באתר "ידיעות אחרונות", 13 בינואר 2018 דנה שוכמכר, ‏רה"מ נכנס ללחץ? "צעצועים" מפרק את מחזה האבסורד של הפוליטיקה בארץ, באתר מעריב אונליין, 20 בדצמבר 2018 גורן, צבי (אתר הבמה). ליידי עמר - אימא! אימא? אתר הבמה. מדיה וקבצים בנושא נעם גיל בוויקישיתוף נעם גיל, ברשת החברתית פייסבוק נעם גיל, במסד הנתונים הקולנועיים IMDb (באנגלית) נעם גיל, באתר ספר הקולנוע הישראלי אתר "קבוצת עבודה" (אורכב 23.08.2019 בארכיון Wayback Machine) נעם גיל באתר "מחזאי ישראל" איתן בלום, הלם: יש תיאטרון ישראלי אינטליגנטי, באתר הארץ, 23 בנובמבר 2017 סופה של בדיחה, באתר archive.habima.co.il קבוצת עבודה | המתנחל, באתר Avoda Group (באנגלית) איתן בלום, הלם: יש תיאטרון ישראלי אינטליגנטי, באתר הארץ, 23 בנובמבר 2017 Noam Gil, In Praise of Vulgarity: On Yiddish in Isaac Bashevis Singer's “Di makhsheyfeh”, Prooftexts 37, 2018, עמ' 86–101 doi: 10.2979/prooftexts.37.1.03 Noam Gil, The undesired: on nudniks in Jewish American fiction, Journal of Modern Jewish Studies 17, 2018-07-03, עמ' 326–341 doi: 10.1080/14725886.2017.1406741 Noam Gil, The Destruction of Israel and Other Fantasies in Jewish American Literature, Studies in American Jewish Literature (1981-) 39, 2020, עמ' 161–181 doi: 10.5325/studamerjewilite.39.2.0161